CARFAX Voertuig Historie Rapport - Opel Karl Rocks / Viva Rocks - XL516N
CARFAX Voertuig Historie Rapport - XL516NCARFAX - XL516NXL516N
Geregistreerd in Nederland met kenteken XL516N Djokovic kry pak, Nadal deur na teenstander onttrek | Maroela Media
Djokovic kry pak, Nadal deur na teenstander onttrek
Die groot ontmoeting tussen Rafael Nadal en Novak Djokovic in die Franse Ope se halfeindstryd sal nie plaasvind nie.
Nadal is Woensdag deur na die halfeindronde, maar Djokovic is in skoon stelle deur Dominic Thiem uit die Franse Ope toernooi geboender. Die telling was 7-6, 6-3, 6-0.
Nadal (4) se kwarteind teen Pablo Carreno Busta (20) was ŉ antiklimaks. Nadal het die eerste stel maklik gewen en Busta moes ná twee potte in die tweede stel weens ŉ maagspierbesering aan die wedstryd onttrek. Die telling was 6-0, 2-0. Nadal se missie om sy tiende Franse Ope-titel in te palm is nog op koers.
Thiem (6) het foutlose tennis gespeel terwyl Djokovic (2) wel soms met briljante tennis vorendag gekom het, maar die verdedigende kampioen kon nie daarin kon slaag om sy foute te beperk nie. Die telling was 7-6, 6-3, 6-0.
Thiem is dus vir die tweede opeenvolgende jaar deur na die halfeindronde waar hy teen Nadal te staan sal kom.
♦ Andy Murray het sy kwarteind teen Kei Nishikori baie wankelrig begin, maar in die tweede stel reggeruk en gewys waarom hy eerste vir die toernooi gekeur is. Nishikori het hard teruggeveg, maar Murray het die wedstryd met 2-6, 6-1, 7-6, 6-1 beklink.
♦ Stanislas Wawrinka en Marin Cilic se kwarteindstryd het aanskoulike tennis opgelewer waar albei vir elke punt baklei het. Wawrinka het met 6-3, 6-3, 6-1 gewen en is deur na die halfeind waar hy teen Murray sal speel.
♦ Die twee oorblywende vroue-kwarteindwedstryde is ook Woensdag gespeel en dit het volgens die spelers se keuring verloop.
Karolina Pliskova (2) het Caroline Garcia (28) in skoon stelle met 7-6, 6-4 geklop. Garcia het dit nie vir Pliskova maklik gemaak nie, maar moes voor die ervaring en akkuraatheid van Pliskova swig.
Elina Svitolina (5) was met 5-0 voor in die eerste stel teen Simona Halep (3) toe Halep haarself reggeruk en drie potte na mekaar ingepalm het.
Maar Svitlona wen toe in elk geval die eerste stel met 6-3 en breek daarna onmiddellik in die tweede stel deur op Halep se afslaan. Die tweede stel is met ŉ valbylpot beslis waarin Halep ŉ wedstrydpunt oorleef het, en Halep maak toe korte mette van Svitolina in die derde stel.
Halep het met 3-6, 7-6, 6-0 gewen en kom in die halfeindronde teen Pliskova te staan.
Donderdag word die twee vroue-halfeindstryde gespeel. Die mans speel eers Vrydag.
Tyd: nie voor 15:00 nie
Jelena Ostapenko versus Timea Bacsinszky
Simona Halep versus Karolina Pliskova
Frans Ope kwarteind
Ongekeurde verjaarsdagmeisie in Franse Ope-eindstryd
Druk ons ons jong sportlui te vroeg ryp?